GiliGold/VAD_KnessetCorpus huggingface dataset:
יעל רון בן משה: אני אומרת את זה פעם ראשונה, ואמרתי את זה כלפינו, נבחרי הציבור – אנחנו לא חפים מאשמה במקרה הזה ובטח הימים האחרים והימים הבאים יעמיקו את זה.
יעל רון בן משה: לעניין זה שאנחנו מקיימים דיונים שאולי לא יהיה להם המשך או אולי לא יהיו החלטות קונקרטיות – אני מסכימה עם מי שאמר את הדברים.
יעל רון בן משה: פעמים רבות יש פה דיונים שהייתי שמחה שיהיו יותר ענייניים, עם יותר החלטות, עם יותר תוצאות.
יעל רון בן משה: לצערי, ככל הנראה, בימים הקרובים נצא למערכת בחירות חמישית בתוך פחות מארבע שנים.
יעל רון בן משה: זה מצב חמור ביותר, בעיניי.
יעל רון בן משה: עשינו כל מה שאפשר, חבריי ואני, לפחות במפלגה שאני מנהלת, למנוע את זה.
יעל רון בן משה: אבל משכך החליטו רוב חברי הבית הזה זה מה שנעשה בתקווה שכמה שיותר מהר תהיה כנסת חדשה, ממשלה חדשה או ממשיכה שתוכל להמשיך לשרת את הציבור בישראל.
יעל רון בן משה: אבל יהיה עיכוב בדברים, אני רוצה לשים את זה על השולחן.
יעל רון בן משה: אני יכולה היום לסכם ולקבל החלטות, וחי יחזור לשרה, אבל אני לא יודעת מי יישב פה בחדר הזה בעוד חצי שנה.
יעל רון בן משה: לצערי, זה המצב וצריך להבין את זה.
יעל רון בן משה: כשממהרים לצאת לבחירות אנחנו עוצרים פה תהליכים, חקיקה ופיקוח ובסוף הציבור משלם את זה, וצר לי על זה מאוד.
יעל רון בן משה: במסגרת זו נאמר תודה ובהצלחה לראש הממשלה היוצא נפתלי בנט והצלחה גדולה ורבה לראש הממשלה הבא, ככל הנראה, של מדינת ישראל יאיר לפיד.
יעל רון בן משה: הצלחתו הצלחתנו.
יעל רון בן משה: אני מקווה שנצליח לעבוד גם בשבועות ובחודשים הקרובים עבור הציבור.
יעל רון בן משה: אם אני לא טועה מרגע שמחליטים על פגרת בחירות הוועדה הזאת לא יכולה להתכנס יותר.
יעל רון בן משה: אנחנו ננסה עד היציאה לפגרה לעבוד.
יעל רון בן משה: גם אם מקבלים החלטה על פיזור הכנסת אפשר להמשיך לעבוד עד תאריך פגרת הבחירות שלא חייב להיות חופף.
אתי שבתאי: - - - ועדת הסכמות.
יעל רון בן משה: אחר כך ועדת ההסכמות.
יעל רון בן משה: יכול להיות שנוכל להמשיך לעבוד כאן.
יעל רון בן משה: אני מקווה שלפחות בדיונים של הוועדה הזאת שאינם במחלוקת יהיו הסכמות אבל הדברים, כאמור, לא תלויים רק ברצון שלי ובי.
יעל רון בן משה: לעניין הדיון: אני חוזרת לעניין חוסר האמון במערכת הבנקאית – לאוכלוסיות אזרחים ותיקים, אוכלוסיות בעוני ובהדרה, אוכלוסיות שנתונות פעמים רבות לניצול, אוכלוסיות שכוח המיקוח שלהן נמוך יותר, אוכלוסיות שסגירת סניף עבורן זה לא רק "אז ניסע עם האוטו עוד עשר דקות ונתלבט איפה לחנות", אלא זה אומר לא להגיע יותר לסניף; כי אין אוטובוס, כי זה רחוק מדי, כי אין בן משפחה שילווה, כי יש קשיים ופחדים – אלה המקומות שאני רוצה להיות בהם.
יעל רון בן משה: עם כל הכבוד לבנקאים ולעשירונים שמונה ומעלה יש ייצוג בבית הזה.
יעל רון בן משה: כל לובשי השרוכים הכתומים מתפרנסים מזה וזה בסדר גמור.
יעל רון בן משה: אנחנו נבחרי הציבור, אנחנו הלוביסטים של מי שלא יכולים לשכור מישהו אחר.
יעל רון בן משה: העובדים הסוציאליים הם הלוביסטים של אותה אוכלוסייה, ולשם כך אנחנו מקיימים את הדיון הזה ודיונים נוספים.
יעל רון בן משה: כל הקשור להכשרות לאוריינות דיגיטלית גם לאוכלוסיות של אזרחים ותיקים, גם לאוכלוסיות מודרות – אם אני לא טועה, בחלק מהם גם המשרד לאזרחים ותיקים מטפל, ובחלק אחר אולי משרד הרווחה.
יעל רון בן משה: צריך לראות מי ואיפה - -
חי פסח: המוקד שלנו עושה גם תכניות כאלה של אוריינות דיגיטלית.
יעל רון בן משה: יש אוכלוסיות שונות עם ליווי שונה.
יעל רון בן משה: לדעתי, בכלל כל תחום בריאות הנפש זה במשרד הבריאות.
יעל רון בן משה: צריך לראות איך אנחנו לא שוכחים אף אחת מהאוכלוסיות האלה מאחור בהכשרות של האוריינות הדיגיטלית.
ברוך גדלביץ': בעיריית ירושלים נהנינו מכמה וכמה תכניות של אוריינות דיגיטלית גם למגזר החרדי.
ברוך גדלביץ': אנחנו מודים ומברכים על כך.
ברוך גדלביץ': זה קיים.
יעל רון בן משה: אבל הפרק של הבקרה והנתונים אני מוצאת אותו חסר לאורך כל הדיון.
יעל רון בן משה: התייחסתי לזה גם לעניין הפיקוח על הבנקים וגם המשרד לשוויון חברתי.
יעל רון בן משה: זה בסדר גמור לעשות הכשרות שאנחנו פה בחדר הממוזג חושבים שהן מאוד טובות.
יעל רון בן משה: אבל אם הן לא מביאות תוצאות אנחנו אולי צריכים לעשות משהו אחר, ולא בטוח שכל האמת והצדק נמצאים בחדר הזה.
יעל רון בן משה: אני די בטוחה שלא, אגב.
יעל רון בן משה: לכן אני מבקשת לבחון את הנתונים איפה מבוצעות ההכשרות האלה, איך הן מבוצעות, איפה זה מצליח, איפה זה פחות מצליח.
יעל רון בן משה: האם, לדוגמה, יש אוכלוסיות שלא נגישות להכשרות עצמן.
יעל רון בן משה: ציינתם פה את ההכשרות למגזר הערבי, שזה מגיע עד אליהן ואחר כך יש עוד ליווי – יכול להיות שזה מצליח שם, בואו נבדוק את הנתונים – גם אתה חי וגם הפיקוח על הבנקים.
יעל רון בן משה: יכול להיות שיש מקומות שאתם רוצים לפתוח את ההכשרות האלה במתנ"ס או בעירייה ולא נרשמים אנשים.
יעל רון בן משה: אני רוצה גם את הנתונים האלה – איפה רציתם לפתוח הכשרה והיא לא נפתחה ומדוע; ואיך כן מגיעים לאוכלוסיות במקומות האלה כי אלה חרדים, ויש שם אתגרים או יש שם אתגרי שפה או שיש אוכלוסיות מתמודדות נפש עם אתגרים ספציפיים.
יעל רון בן משה: אני מבקשת לבחון את הנושא הזה ולקבל נתונים בתוך שלושה שבועות בתקווה שיאפשרו לנו לקיים על זה עוד דיון.
יעל רון בן משה: הצעת נציג העובדים הסוציאליים לסטודנטים, חונכים, מלווים לאנשים בעוני והדרה – כדאי מאוד ללמוד את הנושא הזה.
יעל רון בן משה: חי, אני מבקשת ממך – אם זה לא במסגרת המשרד לשוויון חברתי תניפו דגל מולנו כדי שנפנה לגורמים הרלוונטיים במשרד הרווחה או במשרד הבריאות אם מדובר באוכלוסיות מתמודדות נפש.
יעל רון בן משה: יש אוכלוסיות שההכשרות הקבוצתיות פחות רלוונטיות אליהן, יש מקומות שנצטרך לעשות הכשרות פרטניות או קטנות יותר.
יעל רון בן משה: גם על זה אני מבקשת לעשות מעקב ובקרה.
יעל רון בן משה: כל מה שקשור להשוואת תנאים – אני קוראת לזה ככה, זה לא העדפה מתקנת.
יעל רון בן משה: "פטור מתור", השוואת מחירים לאזרחים ותיקים – אדוני, אלה דברים אמיתיים שקורים.
יעל רון בן משה: אבל אני מבקשת פיקוח על הדבר הזה.
יעל רון בן משה: אם אנשים, בסופו של דבר, לא יודעים שהם יכולים לקבל ארבע פעולות בחודש חינם או בעמלות מופחתות בסניפים אנחנו צריכים לפעול בנושא הזה.
יעל רון בן משה: אני לא יודעת אם הכרת את הדברים האלה, אבל הם דיברו פה על כלים, ואנחנו צריכים לראות איך אנחנו מנגישים - -
משה אשכנזי: הכרתי אבל זה טיפה בים.
יעל רון בן משה: זאת טיפה בים אבל צריך גם את זה להגיד.
יעל רון בן משה: נעשית עבודה, יש דברים וטוב שזה מבוצע.
יעל רון בן משה: כל נושא הטלר בבנקים – טלר שיודע לקבל את פני האוכלוסייה שמגיעה, יודע לסייע, יודע לכוון אותם – אני מבקשת לוודא שזה קורה.
יעל רון בן משה: ואם זה לא קורה אז להגיד שלא פנויים לדבר הזה.
יעל רון בן משה: נושא של סניפים ניידים – אני יודעת שהביטוח הלאומי יודע להפעיל סניפים ניידים למיצוי זכויות.
יעל רון בן משה: אני מבקשת שגם הפיקוח על הבנקים וגם אצלכם, חי, תשקלו סניפים ניידים.
חי פסח: יש, זה קיים.
יעל רון בן משה: אני מבקשת נתונים על זה.
חי פסח: בעניין הזה זאת נקודה - -
משה אשכנזי: גברתי, האפקטיביות שואפת לאפס.
יעל רון בן משה: בסדר, אני מבקשת מידע על הסניפים הניידים.
חי פסח: אז - -
יעל רון בן משה: אנחנו לא נרחיב עכשיו.
יעל רון בן משה: אנחנו חייבים לסיים.
יעל רון בן משה: מחירים של כרטיסי אשראי גם בנקאיים וגם חוץ-בנקאיים לאוכלוסיות המודרות: גם לאזרחים הוותיקים, גם לאוכלוסיות בעוני שעבורם זה מאוד קריטי.
יעל רון בן משה: אני מבקשת נתונים גם על הנושא הזה.
יעל רון בן משה: ברשותכם, אני מסכמת את הדיון שחי, נציג המשרד לשוויון חברתי, יעביר את כל הנתונים בתוך שלושה שבועות – גם מה שקיים וגם מה שלא קיים.
יעל רון בן משה: אנחנו נמשיך לעשות פיקוח על הדבר הזה.
יעל רון בן משה: תודה לכל המשתתפים, הדיון נעול.
אופיר כץ: אני מתכבד לפתוח את ישיבת הוועדה לפניות הציבור, ועדה שהייתי בה גם כמה פעמים, לא יודע אם איתך ביחד – לא, אוקיי
ינון אזולאי: המקום היחידי שלא היינו ביחד
אופיר כץ: שזה גם חדשה
אופיר כץ:  אייכלר, היית פה יושב-ראש, נכון?
ישראל אייכלר: זמן לא רב - - - 20 שנה
אופיר כץ: לא, בקדנציה שהיינו באופוזיציה דווקא היו ישיבות שניהלת
ישראל אייכלר: כן, אבל פעם ראשונה שהייתי יושב-ראש הוועדה לפניות הציבור זה היה לפני 20 שנה, בתשס"ג, 2003
ישראל אייכלר:  אבא של ינון אזולאי, דוד אזולאי, היה - - -
קריאה: זכרונו לברכה
אופיר כץ: יפה
אופיר כץ:  טוב, אז, פינדרוס, אני רוצה לאחל לך בהצלחה
אופיר כץ:  אני חושב שזה ממש טבעי שאתה תהיה בוועדה הזאת
אופיר כץ:  כמי שמכיר אותך, כל הזמן אתה עם הפלאפון – ההוא התקשר, ואיך לסדר לזה, להוא יש בעיה
אופיר כץ:  באמת שליח ציבור, נבחר ציבור כמו שצריך, נותן מענה לכל אוחד ואחד
אופיר כץ:  היתרון של הוועדה הזאת, שבגדול היא על כל התחומים
אופיר כץ:  כל תחום אתה יכול להביא לוועדה, כל פנייה בעצם שאתה מקבל מהציבור, אתה לא מוגבל בנושא מסוים
אופיר כץ:  אני חושב שזה יתרון משמעותי
אופיר כץ:  והוועדה הזאת יודעת להביא פתרונות מול משרדי הממשלה, מול הגופים הממשלתיים, ואני הייתי עד לכך
אופיר כץ:  וכשאתה בראשות הוועדה אני בטוח שתעשה את זה על הצד הטוב ביותר, ואני מאחל לך המון המון בהצלחה
אופיר כץ:      אם כך, בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת
אופיר כץ:  ועדת הכנסת החליטה להמליץ לוועדה המיוחדת לפניות הציבור לבחור בחבר הכנסת יצחק פינדרוס כיושב-ראש הוועדה
אופיר כץ:  שיהיה בהצלחה, חבר הכנסת פינדרוס
יצחק פינדרוס: תודה רבה, אדוני יושב-ראש הוועדה, תודה ליושב-ראש הכנסת, ותודה רבה למורי ורבי, יושב-ראש דגל התורה, מי ששם אותי פה, בעצם אני שליח שלך פה
יצחק פינדרוס:  תודה רבה לכולם
יצחק פינדרוס:  אדוני היושב-ראש
אמיר אוחנה: תודה לך, אדוני יושב-ראש הוועדה
אמיר אוחנה:  אני חושב שהוועדה הזו, יש בה משהו סמלי יותר מכל ועדה אחרת בכנסת, כי מקשרת בין הציבור לבין נבחריו
אמיר אוחנה:  והחריצות שלך, חבר הכנסת פינדרוס, יושב-ראש הוועדה, האכפתיות שלך, כפי שהוכחת בעבר, יהיו נכס גדול לוועדה הזו, לכנסת, ויותר חשוב מכולם לאזרחי ישראל
אמיר אוחנה:  יהיו לך מן הסתם פניות מכל חלקי המדינה שלנו, מכל האזרחים
אמיר אוחנה:  ואני סמוך ובטוח שהפניות הללו תיפולנה על אוזניים קשובות, על לב רגיש
אמיר אוחנה:  והיכולת שלך להביא את הדברים לכדי ביצוע תהיה מזור להרבה מאוד אנשים, שיש להם מצוקות ויש להם קשיים, והם צריכים את עזרת הבית הזה, את עזרת הכנסת הזו
אמיר אוחנה:  אני מאוד שמח שאתה עומד בראש הוועדה, ואני מאחל לך ולכל חברות וחברי הוועדה הצלחה גדולה
ינון אזולאי: היושב-ראש, אם אפשר לעשות ישיבת סיעה משותפת של יהדות התורה וש"ס, זה ייקח לנו - - -
יצחק פינדרוס: המשבר הפוליטי שזה יכול ליצור, אני מציע לך לרדת מההצעה הזאת
ינון אזולאי: אז נגיע לפניות ציבור
: לא רציתי לשאול אותו אם הוא שאל את היושב-ראש
:  עזוב
יצחק פינדרוס: תודה רבה, אדוני יושב-ראש הכנסת
יצחק פינדרוס:  אני מנצל כבר את ההזדמנות, לפני חצי שעה, לברך על מינוי מנכ"ל הכנסת
יצחק פינדרוס:  משפט אחד
יצחק פינדרוס:  לא הספקתי להגיע לוועדת הכספים
יצחק פינדרוס:  אני לא צריך להגיע לוועדת הכספים, כי יש לנו שם יושב-ראש, אנחנו יכולים לישון בלילה בשקט
יצחק פינדרוס:  אבל אני חושב שהמנכ"ל מסמל, אני חושב שאתה היחידי שעברת ממחוז תל אביב לירושלים, לא זוכר במשטרה דבר כזה, ממ"ז של תל אביב שעבר להיות בירושלים
יצחק פינדרוס:  והמצוקה פה היא כל הזמן החיבור בין תל אביב לירושלים
יצחק פינדרוס:  זאת המצוקה
יצחק פינדרוס:  ולא תנועתית, זו לא בעיה של תחבורה, לא של השרה הקודמת ולא של השרה הנוכחית
: כשהוא היה בתל אביב הוא גם למד קצת בבני ברק
יצחק פינדרוס: ואת הדבר הזה אני חושב שאתה תוכל לתרום לכנסת
יצחק פינדרוס:  אני חייב לומר שבמינוי לוועדה הזאת התחושה שלי היא באיזשהו מקום תחושת פסגה בעשייה הציבורית, כי אני חושב שהעשייה הציבורית היא קודם כול, ולדעתי יש לנו את זה בפרשת השבוע בדיוק, משה רבנו נבחר למנהיג הציבור כשהוא ירד – ואני אמרתי את זה פה לפני שנה, ואני רוצה להגיד את זה היום בוועדה לפניות הציבור – כשהוא ירד "וירא בסבלותם"
יצחק פינדרוס:  הוא הלך וראה את הסבל שעוברים האזרחים
: "נתן עיניו וליבו"
:  כך אומר רש"י
יצחק פינדרוס: כן
יצחק פינדרוס:  ירד, הרגיש את המצוקה, הרגיש את הדבר הזה
יצחק פינדרוס:  ואני חושב שהוועדה הזאת צריכה באמת להיות ראש חץ בעניין הזה
יצחק פינדרוס:  ונכון שלפי התקנון היא יכולה להתפרס על הכול, אבל לא, היא צריכה להיות באמת ממוקדת באותה מצוקה של האזרח, שנופל בין הכיסאות, בין המשרדים, או בין ישראלים שיש להם אולי פחות מודעות של תודעת שירות
יצחק פינדרוס:  ולכן אני שמח להיות כאן בוועדה, יחד עם חברי הוועדה, יחד עם הצוות שפגשתי, הצוות הנכבד
יצחק פינדרוס:  אין לי ספק שנעשה את הכול בסייעתא דשמייא בשביל לסייע לאזרחים
יצחק פינדרוס:  הרב אייכלר
יצחק פינדרוס:  לרב אייכלר יש פה כמעט זכויות של שני עשורים
יצחק פינדרוס:  אשמח ללמוד מניסיונך
ישראל אייכלר: אני ממש עם פינה של קנאה בך שיש לך את הוועדה הזאת, למרות שעליתי כיתה ברמה גבוהה
ישראל אייכלר:  אבל יש לך פה את הצוות, את המנהלת אתי, את היועצת המשפטית ורד, ואת המזכירה ז'נה – אני זוכר שקלטנו אותה פה
ישראל אייכלר:  רובי ריבלין רצה לסגור את הוועדה והוא אמר גם מדוע – חוץ ממטוס הלביא אייכלר יכול לטפל בכל דבר ועניין
ישראל אייכלר:  אין דבר כזה ואין ועדה כזאת בכנסת
משה גפני: גם במטוס הלביא
ישראל אייכלר: זאת הייתה תשובתי אליו
ישראל אייכלר:  אבל אף אחד עוד לא פנה באופן אישי בעניין מטוס הלביא, כי בדרך כלל אנחנו התמקדנו בפניות אישיות של אנשים שיש להם – גם ציבוריות, אבל בדרך כלל הפרט הפונה הוא היה הראשון שמקבל את זכות הדיבור, הוא הביא את הכאב שלו, והיינו מרחיבים את זה לכל האנשים שהוא נגע בזה, כי יש הרבה אזרחים שסובלים מאותה בעיה
ישראל אייכלר:      ולכן אני בטוח שאתה האיש הנכון במקום הנכון
ישראל אייכלר:  אתה גם חכם, ולא כולם יודעים שאתה גם תלמיד חכם, למדת בשיטה מיוחדת של הרב זילברמן, שזה מקרא, משנה, גמרא
ישראל אייכלר:  יש לך ראש גאון
ישראל אייכלר:  ואתה תוכל לרדת לסבלותם של האנשים, להבין מייד את המצוקה, ולעזור לכל האנשים
ישראל אייכלר:  שלא תחשוש באמת מלעסוק בכל דבר ועניין
ישראל אייכלר:  ואל תעז לגעת בוועדות האחרות, אבל בענייני רווחה, עבודה ודברים סוציאליים אני מרשה לך לעשות מה שאתה רוצה
ישראל אייכלר:  בעזרת השם נפעל בשיתוף פעולה
ישראל אייכלר:  איך אומרים? הצלחתך – הצלחתנו
יצחק פינדרוס: כבוד מורי ורבי, היושב-ראש הרב גפני
יצחק פינדרוס:  אני חייב לומר את האמת, בזכות העקשנות של הרב גפני - - -
משה גפני: אני לא נבחרתי עכשיו
יצחק פינדרוס: אבל בזכות העקשנות של הרב גפני אני יושב פה כרגע כיושב-ראש הוועדה
משה גפני: אדוני יושב-ראש הוועדה, יושב-ראש הכנסת, יושב-ראש ועדת הכנסת, יושב-ראש הקואליציה - - -
קריאה: מנכ"ל הכנסת
משה גפני: מנכ"ל הכנסת, בטח
משה גפני:  בחרנו בו
משה גפני:       אדוני היושב-ראש, אני מאחל לך הצלחה
משה גפני:  את היסודות לוועדה הזאת הניח הרב אייכלר
משה גפני:  זאת ועדה שמבחינתנו אני יכול להגיד לך בארבע עיניים, בדגל התורה זה אחד הנושאים המרכזיים, אני אגיד לך גם למה
משה גפני:  כשאני נבחרתי לכנסת לפני 34 שנים – וואי, איך שהשנים רצות – אני הייתי אצל מרן הרב שך, זכר צדיק לברכה, והוא אמר לי: אנשים באים אלי ואומרים, שהם סידרו דברים גדולים ותקציבים גדולים והכול, אני לא מבין בזה, ככה הוא אמר לי
משה גפני:  אני מבין שאם באה אליך אישה אלמנה, שיש לה שלושה ילדים קטנים, ורוצים לפנות אותם מהדירה, ואתה עוזר לה והיא נשארת בדירה, זה אני מבין שעשית משהו
משה גפני:  הכנסת עושה דברים גדולים מאוד, באמת, בכל הוועדות, במליאה, בכול
משה גפני:  אבל יש רק פינה אחת, ששם יש אישה אלמנה, שחברה – לא רוצה להגיד את השם – זורקת אותם מהדירה, ואתה מטפל בזה
משה גפני:  זה הנושא שלנו
משה גפני:      וזה נושא שאתה באמת, עם הכישורים שלך ועם היכולות שלך, תוכל לעשות את זה
משה גפני:  הכנסת תתברך בזה
משה גפני:  עשה את זה הרב אייכלר בשעתו באופן יוצא מן הכלל
משה גפני:  הוא גם התווה את הדרך של הוועדה, ושהוועדה הזאת הופכת להיות נושא משמעותי
משה גפני:  זה כבוד לכנסת שאתה היושב-ראש של הוועדה הזאת
משה גפני:  אני מאחל לך הצלחה, סיעתא דשמייא, ושתעזור לכל מי שפונה, ולא חשוב מה צבעו, מה עדתו, למי הוא הצביע
משה גפני:  לא רלוונטי
משה גפני:  זה המקום של עם ישראל
יצחק פינדרוס: תודה רבה
יצחק פינדרוס:  אברהם בצלאל
אברהם עבאס: רק הזדמנות לאחל בהצלחה רבה למנכ"ל הכנסת החדש, משה אדרי
: צ'יקו, בהצלחה
משה גפני: אורי היה לפניך, אייכלר?
ישראל אייכלר: הייתי כמה פעמים, באחת הפעמים הייתי אחריו
ישראל אייכלר:  אבל פעם ראשונה לפני 20 שנה - - -
אורי מקלב: לא טעית מה שאמרת
ישראל אייכלר: אני רוצה להזכיר את הרב דוד אזולאי, אתה בטח תזכיר את אבא שלך, היה גם אחד המעוזים של הוועדה
אברהם עבאס: בלי צחוק, החדר הזה קטן מדי מלהכיל
אברהם עבאס:  כבוד היושב-ראש, כל חברי הכנסת פה, כמו שינון אזולאי אמר, שאפשר לעשות פה ישיבת סיעה, כי אני חושב שבחלק הזה - - -
משה גפני: זה מתחיל להיות רציני
ינון אזולאי: כל עוד יש פה יועצת משפטית אי-אפשר לעשות ישיבת סיעה
אברהם עבאס: אני חושב שברוב החלקים כולם בהסכמות וכולם בדבר אחד, אבל ודאי שבפניות הציבור אני חושב שגם ש"ס, גם דגל התורה ויהדות התורה, זה הליבה שלנו
אברהם עבאס:  אני רק חושב, יצחק, שבאמת החדר הזה אולי קטן מלהכיל את כמות האנשים שהגיעו היום
אברהם עבאס:  כמו שאני מכיר אותך, בסוף באנו מהמוניציפלי - - - המיוחדת שיש בך, מעבר לדברים הגדולים שעשית, אני זוכר שגם כשהיית לומד במיר אחרי צוהריים, תמיד היו לך שעתיים כל יום – אני לא זוכר אם זה היה שעה או שעתיים כל יום – שהטלפון שלך זמין לציבור
יונתן מישרקי: ממנו למדת?
אברהם עבאס: זה חלק מהדברים הקטנים
אברהם עבאס:  כן, אבל לא משנה כרגע מה למדנו, למדנו הרבה ביחד
אברהם עבאס:  בסוף ישבתי על כיסאו של יצחק פינדרוס ארבע שנים בלשכה בקומה 5 בעיריית ירושלים, אבל את יצחק אני מכיר הרבה הרבה שנים
אברהם עבאס:  וכששאלו אותי איזו ועדה אני רוצה, אז דווקא בחרתי את הוועדה הזאת, כי אני חושב שאנחנו באנו מהמוניציפלי, ואנחנו רואים עין בעין בסוף את הציבור ואת האנשים, הקשיים היום-יומיים שיש לאנשים, כמו שאמר הרב גפני מקודם, שהרב שך אמר
אברהם עבאס:  וזה באמת נכון, אפשר לטפל הרבה הרבה דברים גדולים, אבל בסוף האזרח צריך את הדבר הפשוט, הקטן הזה
אברהם עבאס:  לפעמים זה הארנונה שלו, לפעמים זה שמוציאים אותו מהבית, וזה לפעמים הסעות בכל מיני מקומות
אברהם עבאס:  בסוף זו העבודה
אברהם עבאס:  מצד אחד היא סיזיפית, מצד שני אבל זו עזרה ורווחה גדולה להרבה הרבה אנשים קטנים, אבל זה כל העולם שלהם
אברהם עבאס:      וכמו שאני מכיר אותך, יצחק, כמו שאמרתי, הטלפון שלך היה זמין תמיד לאנשים, המספר של טלפון שלך – לא על ידי עוזרים ועוזרי עוזרים בשביל להגיע אליך – וזו המיוחדות שבך
אברהם עבאס:  ולא השתנית גם כשגדלת וגם כשהתקדמת
אברהם עבאס:  לכן אני שמח שלקחת את הוועדה הזאת
אברהם עבאס:  אני שמח להיות חבר, ואני מאמין שנעשה הרבה הרבה דברים טובים פה
אברהם עבאס:  אומנם החדר הזה קטן, אבל ודאי שהוא יביא אור גדול לציבור
יצחק פינדרוס:  ינון, סיבכת אותי, כי אתה אמרת שאתה רוצה ישיבת סיעה משותפת עם ש"ס, אני לא רואה פה נציגי ש"ס, אבל בבקשה, ינון
ינון אזולאי: הרב גפני, אתה יכול לצאת כשאני מדבר, אנחנו מגיעים לאותה קומה
משה גפני: אני הולך לייצג אותך - - -
ינון אזולאי:  אני סומך עליך
ינון אזולאי:      אדוני היושב-ראש, קודם כול שיהיה בשעה טובה, שיהיה בהצלחה
ינון אזולאי:  אני באמת חושב כמו כולם, שזו ועדה מאוד חשובה, מאוד טובה
ינון אזולאי:  אני גם מכיר, ואמרו את זה, מור אבי זכרונו לברכה, שהיה בוועדה הזאת, יצא מוועדת הפנים באיזושהי תקופה והגיע פה לוועדה
ינון אזולאי:  ואני זוכר שהוא ידע לעשות מזה ועדה משמעותית
ינון אזולאי:  אפילו הרב אורי כמה פעמים הזכיר לי וסיפר לי סיפורים מתוך הוועדה, עד כמה היא באמת עוצמתית, שהיא נוגעת בכל אחד ואחד
ינון אזולאי:      עכשיו, גם ממה שאני שומע פה הרבה, היו מאוד מעוניינים להתחלף איתך, אבל אל תנסה אותם, תשמע מה אני אומר לך, תשאיר את זה ככה במצב הזה
יצחק פינדרוס: תתפלא שלמדתי מכל מיני פתרונות שאתה ייצרת
ינון אזולאי: אנחנו יודעים באמת את הכוח שלך מול הציבור ואת הסיוע שלך
ינון אזולאי:  יהי רצון שתצליח
ינון אזולאי:  ותדע לך, יש לך צוות שאני מכיר אותו גם באופן אישי, חלקם גם שכנים לחדר שלי
ינון אזולאי:  צוות מעולה, מהיועצת המשפטית, מנהלת הוועדה וכולם, אבל יש אחת מיוחדת מכולם – מיכל
ינון אזולאי:  מיכל, תדע לך, היא חרוצה והכי מיוחדת מכולם
ינון אזולאי:  אנחנו רואים אותה כל היום מתזזת במסדרונות, הולכת, עוזרת ומסייעת
ינון אזולאי:  ותדע לך שהיא באמת מיוחדת, ואתה יכול לסמוך עליה בהרבה דברים, כמו שהוועדה סומכת עליה
ינון אזולאי:      אז שיהיה בעזרת השם בהצלחה, וגם אני צריך לצאת לוועדת החוץ והביטחון
ינון אזולאי:  אני לא מה הולכים להפגיז בינתיים באיראן, אני חייב ללכת לשם, אז תודה רבה לכולם
יצחק פינדרוס: תודה רבה, ינון
יצחק פינדרוס:  עמיתי חבר הכנסת הרב יעקב אשר, יושב-ראש ועדת הפנים
: אדוני היושב-ראש, חברי הרב פינדרוס, אני מאחל לך באמת הצלחה גדולה
:  אני יודע שהנושא הזה של פניות ציבור קרוב לליבך עוד כשהיית בעיריית בירושלים, והייתה לך "הלשכה הניידת" מה שנקרא, שהקפדת עליה מאוד
:  אני זוכר, כשהיינו צריכים לקבוע זמנים, זה לא היה בזמנים האלה – נכון, אני צודק?
קריאה: מה שנכון נכון
: ואני יכול להגיד לך רק דבר אחד, אני אקצר, זה כמובן ברכות לכל הצוות ולכל העובדים והעובדות המסורים
:  אני רוצה לומר לך משפט שאני אומר אותו הרבה מאוד פעמים, כי אני בעברי – הרב גפני 34 שנים רק בכנסת – אני בעסקנות הציבורית 30 ומשהו שנים, שימשתי לא מעט כעוזר ראש עיר, ואני אומר דבר אחד: בתפקידים הכי גדולים, בתפקידים הכי בכירים, אם הנושא הזה של העזרה לזולת, הדברים הקטנים מה שנקרא, הוא לא חשוב, מי שלא חושב ורואה חשיבות בלעזור ולטפל בדברים הקטנים, לא יצליח גם בדברים גדולים
:  אין דבר כזה להצליח בדברים גדולים, בלי שיהיה לך את הרגישות, את רגש, את הרצון ואת המוטיבציה, גם כשאתה מדבר בדברים הגדולים, לטפל תמיד במצוקות הקשות, באלה שנפלו בין הכיסאות, כי באותו רגע זה כל עולמם, אלה כל חייהם כרגע, כשהם נפלו בין הכיסאות בדברים שהם נורא חשובים
:  ואני בטוח שאתה תעשה את זה ותמנף את זה נכון לטובת עם ישראל כולו, ואני מאחל לך בהצלחה גדולה
יצחק פינדרוס:  סגן השר הרב מקלב
אורי מקלב: תודה רבה
יצחק פינדרוס: אני חושב שאתה המורה של כולנו בנושא של פניות הפרט
אורי מקלב: אז אני באמת אספר לך
אורי מקלב:  הסתכלתי עכשיו על גוגל, אני כבר לא זכרתי כמה, אז כתוב פה שאני כיהנתי שש שנים כיושב-ראש הוועדה לפניות הציבור, אבל בכנסת ה-18 הייתה רוטציה ביני לבין אזולאי
אורי מקלב:      זה הזכיר לי שלפני 15 שנה נכנסתי לכנסת, ואני זוכר שהיו אנשים שרצו טובתי ואמרו לי: תשמע, מקלב, אתה היית ידוע בעיריית ירושלים, 15 שנה בכל אופן פניות ציבור, אנחנו מציעים לך להשתחרר מהדימוי הזה של פניות ציבור
אורי מקלב:  מספיק עם הפתקים
אורי מקלב:  אל תטפל במיקרו, תטפל במקרו, תשתחרר מזה
אורי מקלב:  זה לא טוב
אורי מקלב:  אתה חבר כנסת עכשיו, לא פניות ציבור
אורי מקלב:  אבל רצה הקדוש ברוך הוא וכיוון אותי בדיוק הפוך
אורי מקלב:  התפקיד שקיבלתי, ומאוד שמחתי בסופו של דבר, היה פניות ציבור
אורי מקלב:  הודיתי על זה שקיבלתי את פניות הציבור
אורי מקלב:  גם בזמני ריבלין היה יושב-ראש
אורי מקלב:  לי הוא אמר קצת אחרת
אורי מקלב:  הוא אמר: בכול אתם יכולים לדון, חוץ מהפצצת הכור האטומי באיראן
אורי מקלב:  חוץ מזה אתה יכול לטפל בכול
אורי מקלב:  לא התווכחתי איתו שגם את זה אפשר
אורי מקלב:       אבל באמת פניות הציבור זו ועדה שאפשר לדון בה בכל הנושאים, וכך גם עשינו
אורי מקלב:  היא ועדה שהייתה פה האוזן הקשבת
אורי מקלב:  היה הייתה הלב של הכנסת
אורי מקלב:  הכנסת זה גוף אחד גדול עם הרבה אברים חשובים, אבל הלב של הכנסת זאת הוועדה לפניות הציבור
אורי מקלב:  זה גם קטן בתוך הוועדות הגדולות, כמו שהלב הוא קטן אבל מפעיל לנו את כל הגוף
אורי מקלב:      וזו ועדה שהיא מאוד מאוד עם רגש, עם קשב, עם הרבה תועלת, הרבה פעילות
אורי מקלב:  הרבה מהלכים שהיום קוראים עליהם, השרים מפרסמים את זה, המשרדים מפרסמים
אורי מקלב:  שינויים אמיתיים שנעשו התחילו פה
אורי מקלב:  אחרי זה כבר כשהתחילו התהליכים היו כבר כל מיני משרדים, אבל תחילתו של תהליך, להביא כאן את המשרדים, שיהיו אוזן קשבת, שישמעו את האנשים – האנשים הכי קשוחים בכו פה בוועדה, מכיוון שאי-אפשר לעמוד במה שהציפו פה אנשים בוועדה
אורי מקלב:  וגם שמחו, גם העלינו כאן דברים משמחים שמצאו פתרונות
אורי מקלב:      אני רוצה להגיד לך שאתה יכול, אתה מסוגל, אנחנו מכירים כבר לא מעט שנים
אורי מקלב:  עוד בהתחלה כשהייתי בעיריית ירושלים, כשאתה דפקת ככה בדלת ונכנסת - - -
יצחק פינדרוס: בדיוק 30 שנה עכשיו
אורי מקלב: 15 ועוד 15 זה בדיוק עושה – אז ראשית, יש לך צוות נהדר
אורי מקלב:  אני רואה גם את האנשים שהיו בעבר, תמיד ידעת לבחור את האנשים הטובים
אורי מקלב:  יש לך צוות של ועדה מאין כמוהו, באמת
אורי מקלב:  זה גם מאפיין, אנשים שבאים לפה מתאפיינים ברגש שיש להם, באידאולוגיה שיש להם ובבקשת השליחות שיש להם
אורי מקלב:      איך שאני מכיר אותו, אני אומר לכם את זה: יצחק הוא לא צפוי, אי-אפשר לדעת לאן הוא ייקח את זה
אורי מקלב:  הוא יכול לקחת לדברים חדשניים שלא חשבנו
אורי מקלב:  יש אנשים שבטוחים – מקלב בפניות ציבור, נכון? יכול להיות שאתה תשנה את זה, וכבר יזכרו שאתה כאן בפניות ציבור
אורי מקלב:  ואני גם מאחל לך שאתה תעשה את זה בצורות שאתה יודע, אתה יצירתי מאוד, ואתה יכול לעשות מהלכים שלא היו מקובלים פה, אלא אתה יכול לעבוד מכיוונים אחרים
אורי מקלב:  הוועדה פתוחה לחדשנות גם בנושא הדיונים, בנושא איך הוועדה דנה, על מה היא דנה, באיזה צורה היא דנה
אורי מקלב:  הכול פתוח פה
אורי מקלב:  גם בדבר הזה הוועדה פתוחה
אורי מקלב:  ואין לי ספק, מה שלא תעשה פה, תהיה פה הצלחה והרווחה לתושבי ואזרחי מדינת ישראל
אורי מקלב:  בהצלחה
יצחק פינדרוס:  אנחנו ממשיכים עם עיריית ירושלים, חבר הכסת יוני מישרקי
יונתן מישרקי: נשארנו בבית
יצחק פינדרוס: חוץ מאיזה גפני ואשר כאלה שלא באו
אורי מקלב: עיריית ירושלים זו טעות סטטיסטית
אורי מקלב: באיזה תקופה עשינו כמה חברי כנסת הגיעו מעיריית ירושלים – זה הכי הרבה
אורי מקלב:  עשינו עוד לפני הרבה שנים, כמה חברי כנסת הגיעו, היום כבר הרבה לא נמצאים, גם לא חרדים - - -
יונתן מישרקי: פתאום יהיה לחץ על כניסה לעבודה בעיריית ירושלים
יצחק פינדרוס: דן אילוז נכנס גם אתמול לכנסת
יונתן מישרקי: גם ראש העיר חבר כנסת
אורי מקלב: מי לא היה? וחיליק בר לא היה חבר כנסת? אתה יודע כמה חברי כנסת היו פה? ראש העיר עכשיו שנמצא
אורי מקלב:  ראש ממשלה שהגיע מעיריית ירושלים
יונתן מישרקי: אדוני היושב-ראש, הרב מקלב, אני רוצה לכם סיפור קצר על בחור צעיר לפני 15 שנה שהיה עובד בירת ירושלים, ונקלע לאיזשהו מבוי סתום במסגרת ההעסקה שלו
יונתן מישרקי:  הוא סיים את מסגרת ההעסקה שלו, ונשאר ללא פרנסה, אבא לשני ילדים
יונתן מישרקי:  ובצר ובמצוק לו לא מצא כל כך למי לפנות, והלך למחזיק התיק שלו, בזמנו זה היה הרב פינדרוס
יונתן מישרקי:  הוא דפק בדלת כמו ילד טוב, וביקש ממנו: הרב פינדרוס, אנחנו מסיימים כרגע איזושהי תקופה, צריך בכל זאת פרנסה, להתקדם קצת, לראות מה אפשר לעשות
יונתן מישרקי:  לא משויך פוליטית, לא מזוהה, לא מכיר אפילו
יונתן מישרקי:  והרב פינדרוס ברגישות שאני חושב שאין כמותה עשה מה שעשה באותן שניות, פתר את העניין על הצד הטוב ביותר
יונתן מישרקי:  הבחור הזה הייתי אני
יונתן מישרקי:       אני חושב שהוועדה הזו מתאימה כמו כפפה ליד לרב פינדרוס בעיקר בגלל הרגישות שלו
יונתן מישרקי:  המעלה הנוספת היא המסירות כלפי ציבור
יונתן מישרקי:  מי שמכיר ויודע, ואני חושב גם כן שהצוות שמלווה את הרב פינדרוס הם לא עוזבים, הם אף פעם לא מתפטרים
יונתן מישרקי:  הם ממשיכים איתו לאיפה שהוא נמצא
יונתן מישרקי:  הוא חבר מועצת העיר בעיריית ירושלים, אבל הוא מגיע לפה כי הוא חלק מהצוות של הרב פינדרוס
יונתן מישרקי:  אתם תראו את זה, אתם תרגישו את זה